Maailman suurin joustavien työskentelytilojen tarjoaja IWG on käynnistänyt Suomessa franchisetoiminnan Regus ja Spaces-brändeillä vastatakseen joustavien ja modernien toimistotilojen nopeasti kasvavaan kysyntään. Teknologian kehityksen ja työhön liittyvän asennemuutoksen ansiosta yhä useammat yritykset sekä yksilöt etsivät joustavia työtiloja, jonka vuoksi coworking-markkina kasvaa entisestään. IWG hakee omistautuneita ja yrittäjähenkisiä kumppaneita avatakseen aluksi Regus-toimipisteitä kautta maan. Ensimmäinen joustaviin työtiloihin keskittyvä franchisingmalli tarjoaa uusille yrittäjille, sijoittajille, kiinteistöomistajille sekä nykyisille, useammista brändeistä vastaaville franchiseyrittäjille mahdollisuuden liiketoimintaan kasvavalla toimialalla tunnetun brändin kanssa. Lähivuosina Reguksen lisäksi tullaan avaamaan myös Spaces-toimipisteitä franchisingmallilla. Maanlaajuinen franchisingohjelma on keskittynyt erityisesti tärkeisiin kasvukeskuksiin: Ouluun, Kuopioon ja Jyväskylään sekä vetovoimaisiin Seinäjoen, Vaasan, Lahden ja Joensuun kaupunkeihin. Laajentumistavoitteissa ovat myös muut yli 10 000 asukkaan kaupungit. – Tavoitteenamme on aloittaa yhteistyö motivoituneiden yrittäjien kanssa Suomen jokaisessa kasvukeskuksessa ja vetovoimaisessa kaupungissa. Tarjoamme ainutlaatuisen mahdollisuuden tulla mukaan nopeasti kasvavalle toimialalle, jonka keskiössä on työelämän murros, summaa Pohjoismaiden franchiseliiketoiminnan johtaja Lars Dissing IWG:lta. Franchiseyrittäjiltä odotetaan alueen liike-elämän tuntemusta sekä hyviä verkostoja. Sopivan yrittäjän löydyttyä, hänen kanssaan etsitään paikkakunnalta Regus-toimipisteelle soveltuva toimitila. Tämän jälkeen yhtiön käytäntöön paneva tiimi vastaa toimipisteen rakentamisesta toimivaksi, franchisekonseptin mukaiseksi toimipisteeksi. Samanaikaisesti yrittäjä pääsee verkko-opintojen sekä tutustumisjaksojen avulla kouluttautumaan Regus-toimipisteen arkeen liittyviin käytäntöihin. Regus tarjoaa franchiseyrittäjille markkinoinnin, myynnin ja IT:n tuen koko prosessin ajalle. – Ketterästä prosessista huolimatta tuemme yrittäjiä monin eri tavoin koko prosessin ajan ja varmistamme koulutuksellamme, että uuden yrittäjän arki Regus-toimipisteessä alkaa sujuvasti. Lisäksi varmistamme, ettei samalle paikkakunnalle tule toista Regus-franchiseyrittäjää kannibalisoimaan kilpailua, kuvaa Dissing. Prosessi sopivan yrittäjän löytämisestä uuden Regus-toimipaikan avaamiseen kestää keskimäärin noin kuusi kuukautta. Franchisetoiminnan aloittaminen Suomessa on osa IWG:n viimeisintä merkittävää laajentumisstrategiaa kansainvälisesti. Aiemmin tänä vuonna Regus aloitti franchiseliiketoiminnan Yhdistyneessä kuningaskunnassa laajentaen sen nopeasti globaaliksi toimintamalliksi. Lisäksi yhtiö on avannut lukuisia omia Regus ja Spaces -kohteita maailmanlaajuisesti. – 30-vuotisen historiansa aikana Regus on johtanut joustavien työtilojen kehitystä. Regus-brändin skaalautuvuus yhdistettynä IWG:n markkinaosaamiseen ja 2,5 miljoonaan asiakkaaseen herättää kiinnostusta franchise-ottajiin. Erityisesti uskomme nykyisiin, eri toimialojen brändeistä vastaaviin franchiseyrittäjiin, jotka ovat jo havainneet kansainvälisen coworking-trendin kasvun, summaa Lars Dissing. --- *IWG:n vuoden 2019 Global Workplace Survey -tutkimukseen osallistui yli 15 000 eri toimialojen ammattilaista 80 maassa. Tutkimuksesta vastasi MindMetre Research. Vastaajilta pyydettiin heidän näkemyksiään muuttuvasta työpaikasta ja joustavasta työstä. Koko tutkimusraportti osoitteessa http://www.iwgplc.com/global-workspace-survey-2019
IWG has launched its franchise operation in Finland. The company is now the largest manufacturer of IWI products and services in Finland, with a market share of more than 50%. IWG is seeking franchisees the good local knowledge and networks in the business community.